

**ภาษีโรงเรือนและที่ดิน**

 ภาษีโรงเรือนและที่ดิน หมายถึง ภาษีที่จัดเก็บจากโรงเรือนหรือสิ่งปลูกสร้างอย่างอื่น กับที่ดินที่ใช้ประโยชน์ต่อเนื่องกับโรงเรือนหรือสิ่งปลูกสร้างนั้น

 ทรัพย์สินที่ต้องเสียภาษีโรงเรือนและที่ดิน ได้แก่ โรงเรือนหรือสิ่งปลูกสร้างอย่างอื่นที่ได้มีการใช้ประโยชน์ในทรัพย์สินในปีที่ ผ่านมา เช่น ให้เช่าใช้เป็นที่ทำการค้า ที่ไว้สินค้าที่ประกอบอุตสาหกรรม ให้ญาติ บิดา มารดา บุตร หรือผู้ที่อยู่อาศัยประกอบกิจการอื่น ๆ เพื่อหารายได้ และไม่เข้าข้อยกเว้นตามกฎหมาย

**ขั้นตอนการชำระภาษีโรงเรือนและที่ดิน**

* **การยื่นแบบแสดงรายการเพื่อเสียภาษี**

 เจ้าของทรัพย์สินจะต้องดำเนินการยื่นแบบแสดงรายการ (ภ.ร.ด.2) ภายในเดือน กุมภาพันธ์ของทุกปี

* **การประเมินภาษีโรงเรือนและที่ดิน**

 เจ้าพนักงานจะทำการประเมินภาษีจากค่ารายปี ค่ารายปี หมายถึง จำนวนเงินซึ่งทรัพย์สินนั้น ๆ สมควรจะให้เช่าได้ในหนึ่งปี

* **อัตราค่าภาษีโรงเรือนและที่ดิน**

 ผู้รับประเมินจะต้องเสียภาษีในอัตราร้อยละ 12.5 ของค่ารายปี และจะต้องชำระค่าภาษี ภายใน 30 วัน นับจากวันที่ได้รับใบแจ้งรายการประเมิน (ภ.ร.ด.8)

**อัตราโทษและค่าปรับ**

**กรณีไม่ยื่นแบบและชำระภาษีภายในเวลาที่กำหนด**

* ผู้ใดยื่นแบบแสดงรายการไม่ถูกต้องตามความจริง หรือไม่

สมบูรณ์ มีความผิดต้องระวางโทษจำคุกไม่เกิน 6 เดือน หรือปรับไม่เกิน 500.- บาทหรือทั้งจำทั้งปรับและเรียกเก็บภาษีย้อนหลังได้ไม่เกิน 5 ปี

* กรณีที่ผู้ประเมิน ไม่ชำระค่าภาษีภายในกำหนดตาม

ระยะเวลาที่กำหนด จะต้องเสียเงินเพิ่มดังนี้

 **ค้างชำระไม่เกิน 1 เดือน** นับจากวันพ้นกำหนดจะต้องเสียเงินเพิ่มร้อยละ 2.5 ของค่าภาษีที่ค้าง

 **ค้างชำระเกิน 1 เดือนแต่ไม่เกิน 2 เดือน** นับแต่วันพ้นกำหนดจะต้องเสียเงินเพิ่มร้อยละ 5 ของค่าภาษีที่ค้าง

 **ค้างชำระเกิน 2 เดือนแต่ไม่เกิน 3 เดือน** นับแต่วันพ้นกำหนดจะต้องเสียเงินเพิ่มร้อยละ 7.5 ของค่าภาษีที่ค้าง

 **ค้างชำระเกิน 3 เดือนแต่ไม่เกิน 4 เดือน** นับแต่วันพ้นกำหนดจะต้องเสียเงินเพิ่มร้อยละ 10 ของค่าภาษีที่ค้าง

 **ค้างชำระเกิน 4 เดือน** นับแต่วันพ้นกำหนดจะต้องให้อายัดหรือขายทอดตลาดทรัพย์สิน โดยมิต้องขออำนาจศาลหรือออกหมายยึด

**การยื่นอุทธรณ์**

 การที่ผู้รับประเมิน ได้รับแจ้งประเมินค่าภาษีแล้วไม่พอใจในการประเมินภาษี ให้ยื่นคำร้องขอพิจารณาการประเมินโรงเรือนและที่ดินภายใน 15 วัน นับแต่วันที่ได้รับแจ้งการประเมิน

**การขอผ่อนชำระภาษี**

 ค่าภาษีที่จะขอผ่อนชำระจะต้องมีจำนวนเงินตั้งแต่ 9,000.-บาท โดยมีเงื่อนไขดังนี้

 1. ต้องยื่นแบบภายในกำหนดและแจ้งความจำนงขอผ่อนชำระค่าภาษีเป็นหนังสือภายใน 30 วัน นับถัดจากวันที่ได้รับแจ้งการประเมิน

 2. กำหนดเวลาชำระเป็น 3 งวด ๆ ละเท่า ๆ กัน

 - งวดที่ 1 ชำระภายใน 30 วัน นับแต่วันถัดจากวันที่ได้รับแจ้งการประเมิน

 - งวดที่ 2 ชำระภายใน 1 เดือน นับแต่วันสุดท้ายที่ต้องชำระงวดที่ 1

 - งวดที่ 3 ชำระภายใน 1 เดือน นับแต่วันสุดท้ายที่ต้องชำระงวดที่ 2

 3. ในกรณีที่ไม่ชำระงวดใดงวดหนึ่งภายในกำหนด ให้หมดสิทธิที่จะขอผ่อนชำระค่าภาษี

**บทกำหนดโทษ**

 ผู้ใดละเลยไม่ยื่นแบบแสดงรายการ (ภ.ร.ด.2) เพื่อรับการประเมินภาษีภายในเวลาที่กำหนด ผู้นั้นจะต้องมีความผิดระวางโทษปรับไม่เกิน 200.- บาท



**ภาษีป้าย**

 ภาษีป้าย เป็นภาษีที่จัดเก็บจาก ป้าย อันหมายถึง ป้ายแสดงชื่อ ยี่ห้อ หรือเครื่องหมายที่ใช้ในการประกอบการค้าหรือประกอบกิจการอื่น เพื่อหารายได้หรือโฆษณาการค้าหรือกิจการอื่นเพื่อหารายได้ไม่ว่าจะได้แสดงหรือโฆษณาไว้ที่วัตถุใด ๆ ด้วยอักษรภาพ หรือเครื่องหมายที่เขียน แกะสลักจารึก ทำให้ปรากฏด้วยวิธีอื่น

**ขั้นตอนการชำระภาษีป้าย**

* **การยื่นแบบแสดงรายการเพื่อเสียภาษี**

1. ผู้เป็นเจ้าของป้ายจะต้องยื่นแบบ ภ.ป.1

ภายในวันที่ 31 มีนาคม ของทุกปี

2. กรณีตั้งป้ายใหม่จะต้องยื่นแบบ ภ.ป.1

ภายใน15 วัน นับตั้งแต่วันที่ติดตั้งป้ายประกาศ

* **อัตราค่าภาษี**

 1. ป้ายประเภทที่ 1 หมายถึง ป้ายประเภทที่มี

อักษรไทยล้วน ให้คิดอัตรา 3.- บาท ต่อ 500 ตารางเซนติเมตร

 2. ป้ายประเภทที่ 2 หมายถึง ป้ายประเภทที่มี

อักษรภาษาไทยปนกับอักษรภาษาต่างประเทศ หรือ ปนกับภาพและเครื่องหมายอื่น ๆ ให้คิดอัตรา 20.- บาท ต่อ 500 ตารางเซนติเมตร

 3. ป้ายประเภทที่ 3 หมายถึง (ก) ป้ายที่ไม่มี

อักษรภาษาไทยไม่ว่าจะมีภาพหรือเครื่องหมายใด ๆ หรือไม่ หรือ (ข)ป้ายที่มีอักษรไทยบางส่วนหรือทั้งหมดอยู่ใต้หรือต่ำกว่าอักษรต่างประเทศ ให้คิดอัตรา 40.- บาท ต่อ 500.- ตารางเซนติเมตร

 **เมื่อคำนวณพื้นที่ของป้ายแล้วถ้ามีอัตราต่ำกว่าป้ายละ 200.- บาท ให้เสียภาษีป้ายละ 200.- บาท**

**อัตราโทษและค่าปรับ กรณีไม่ยื่นแบบและชำระภาษีภายในกำหนด**

* ผู้เป็นเจ้าของป้ายรายใด ไม่ยื่นแบบภายในกำหนด จะต้อง

เสียเงินเพิ่มอีกร้อยละ 10 ของค่าภาษี

* ผู้รับประเมินภาษีป้ายจะต้องชำระค่าภาษีป้ายภายใน 15

วัน นับตั้งแต่วันที่ได้รับแจ้งการประเมิน หรือชำระในวันที่ยื่นแบบ

* ผู้เป็นเจ้าของป้ายรายใดไม่ชำระเงินค่าภาษีภายในกำหนด

จะต้องเสียเงินเพิ่มร้อยละ 2 ต่อเดือนของค่าภาษี

* ผู้มีหน้าที่เสียภาษีจะต้องแสดงหลักฐานการเสียภาษีป้ายไว้

ที่เปิดเผยในสถานที่ ที่ประกอบการค้าหรือประกอบกิจการ



**ภาษีบำรุงท้องที่**

 ภาษีบำรุงท้องที่ เป็นภาษีที่จัดเก็บจากเจ้าของที่ดิน ซึ่งหมายถึงพื้นที่ดิน พื้นที่ที่มีแม่น้ำด้วย

**ขั้นตอนการชำระภาษีบำรุงท้องที่**

* **การยื่นแบบแสดงรายการเพื่อเสียภาษี**

 เจ้าของที่ดินซึ่งมีหน้าที่ต้องเสียภาษี ยื่นแบบแสดงรายการที่ดิน (ภ.บ.ท.5) โดยให้ยื่นแบบแสดงรายการที่ดินภายในเดือนมกราคมของปีแรกที่มีการตีราคาปานกลางของที่ดิน ณ งานจัดเก็บรายได้ กองคลัง องค์การบริหารส่วนตำบลควนเมา

 กรณีบุคคลใดเป็นเจ้าของที่ดินขึ้นใหม่หรือจำนวนเนื้อที่ดินเดิมเปลี่ยนแปลงไป ให้เจ้าของที่ดิน ยื่นแบบแสดงรายการที่ดินภายใน 30 วัน นับจากวันที่เป็นเจ้าของที่ดินใหม่หรือจำนวนเนื้อที่ดินมีการเปลี่ยนแปลง

* **อัตราค่าภาษีบำรุงท้องที่**

ที่ดินที่มีการใช้ประโยชน์จากที่ดินเพื่อเพาะปลูก อัตราภาษี

บำรุงท้องที่ คำนวณจากราคาปานกลางของที่ดิน

ที่ดินว่างเปล่าหรือไม่ได้ทำประโยชน์ จะต้องเสียภาษีเป็น

2 เท่าของอัตราปกติ

**การชำระเงินค่าภาษี**

 ผู้มีหน้าที่จะต้องชำระเงินค่าภาษีบำรุงท้องที่

ภายในวันที่ 30 เมษายน ของทุกปี

**การไม่ยื่นแบบและไม่ชำระภาษีภายในกำหนด**

1. กรณีที่ผู้มีหน้าที่เสียภาษีไม่ยื่นแบบภายใน

ระยะเวลาที่กฎหมายกำหนด จะต้องเสียเงินเพิ่มอีกร้อยละ 10 ของ

จำนวนเงินค่าภาษี

1. กรณีผู้มีหน้าที่เสียภาษียื่นแบบแสดง

รายการไม่ถูกต้อง เสียเงินเพิ่มร้อยละ 10 ของค่าภาษีที่ประเมินเพิ่มเติม

 3. กรณีที่ผู้มีหน้าที่เสียภาษีไม่ชำระภาษี

ในระยะเวลาที่กฎหมายกำหนด จะต้องเสียเงินเพิ่มอีกร้อยละ 24 ต่อปี ของจำนวนเงินที่ต้องเสียค่าภาษีบำรุงท้องที่



***ติดต่อชำระภาษีด้วยตนเองได้ที่***

***งานจัดเก็บรายได้ กองคลัง***

***องค์การบริหารส่วนตำบลควนเมา***

***เลขที่ 98 หมู่ที่ 2 ตำบลควนเมา***

***อำเภอรัษฎา จังหวัดตรัง 92160***

**เอกสารแนะนำ**

**การชำระภาษี**

****

***เงินภาษีทุกบาทของท่าน เรายืนยัน***

***มุ่งมั่น สู่การพัฒนาตำบลควนเมา***

**กองคลัง งานจัดเก็บรายได้**

โทร., โทรสาร 0-7529-0122